jkorsvik/nowiki_second_scrape_merged huggingface dataset:
Finstad sportsklubb

Finstad sportsklubb (Finstad SK) er et idrettslag i Finstad i Eidsvoll kommune i Viken. Klubben ble stiftet 11. oktober 1973. Per 2019 har klubben 250 medlemmer.


== Kjente utøvere ==
I 1991 vant Sissel Lund Morrissey nordisk mesterskap i nome-kjøring.


== Idrettsgrener ==
Siden oppstarten i 1973 har Finstad sportsklubb hatt et tilbud til fotballinteresserte. Tidligere hadde klubben også en aktiv langrennsgruppe og en hoppgruppe. På 1990- og 2000-tallet stilte klubben også med volleyball-lag både for kvinner og menn. 
Av organisert aktivitet i klubben er i 2021 en aktiv og voksende volleyball gruppe med herre, dame og ungdomsgruppe. I tilleg til deltakelse i seriespill, arrangeres åpent Eidsvollmesterskap i Sandvolleyball og «Kongen av sanda» turneringer på sommeren. 
Fotballspillerne trener og spiller hjemmekamper på Finstadbanen ved Steinerskolen Eidsvoll. Dette er en naturgressbane. På anlegget ligger også tre sandvolleyballbaner.
Klubben har også eget lysløypeanlegg, og kjører opp skispor i sløyfer på henholdsvis 1, 2, 3 og 5 km. Lysløypene er knyttet til bygdeløyper som går nordover mot Eidsvoll og sørover mot Dal som knyttes sammen med løypene i Ullensaker. Totalt kjører klubben opp 25 km med skiløyper. Om vinteren sørger Finstad SK dessuten for å legge skøyteis ved skolen.


== Eidsvollkarusellen ==
Klubben er en av fem arrangørklubber i den populære Eidsvollkarusellen, som er et lavterskeltilbud der barn kan drive med ski om vinteren og løpstrening i sommerhalvåret. De andre arrangørklubbene er Eidsvoll Værks Skiklub, Feiring IL, Nordre Eidsvoll IL og Hurdal IL.


== Referanser ==


== Eksterne lenker ==
Finstad sportsklubbs hjemmesider Besøkt 31. mars 2019.
Erik Nilsen Haarset

Erik Olaus Nilsen Haarset (født 30. mai 1840 i Øvre Rendal, død 7. januar 1921 i Øvre Rendal) var en gårdbruker som var ordfører i Øvre Rendal 1886-1889.Han overtok gården Nordre Haarset etter faren Nils Eriksen i 1869, og drev den til sønnen Nils overtok i 1905. Erik Haarset beskrives som «en særdeles dyktig Landbruker, som forøket Gaardens Verdi ved oppdyrkning av 'Haarset-myren'», og som en som utviklet hjemgården til et mønsterbruk. Han hadde gått på Rotvoll landbruksskole en gang mellom 1860 og 1864, og førte nøyaktige fjøsjournaler fra 1864 til 1900. Han var aktivt styremedlem i Nordre Østerdalens landbruksforening, og deltok også på landbrukskongresser i 1887 og 1907.Han var i slekt med flere andre ordførere i bygda: faren Nils Haarseth, farbroren Jacob Eriksen Haarset og svogeren Ola Jonsen Høye.


== Referanser ==
International EMF Alliance

International EMF Alliance (IEMFA) er en internasjonal interesseorganisasjon stiftet i 2009.
Initiativet til IEMFA ble tatt under en konferanse i Stavanger i 2009 som ble arrangert av Norges Miljøvernforbund. De 12 grunnleggerne var:
Elizabeth Barris, USA
Sissel Halmøy, Norge
Elizabeth Kelley, USA
Don Maisch, Australia
Janet Newton, USA
Eileen O'Connor, Storbritannia
Daniel Oberhausen, Frankrike
Camilla Rees, USA
Brian Stein, Storbritannia
Alex Swinkels, Nederland
Diana Warren, USASissel Halmøy er president og styreleder i organisasjonen. Med seg i styret har hun Don Maisch, Eileen O'Connor, Lloyd Morgan og Kerstin Stenberg.Formålet til IEMFA er å utbre aksept for at ikke-ioniserende stråling medfører helsefare, også innenfor grenseverdiene som er satt av de forskjellige lands myndigheter. I 2015 sto IEMFA bak et opprop der 200 forskere og 70 organisasjoner undertegnet en oppfordring til FN og Verdens helseorganisasjon om å innføre tiltak mot elektromagnetisk stråling.Blant forskerne som har gitt sin støtte til organisasjonen er Devra Davis, Olle Johansson og Lennart Hardell.


== Referanser ==


== Eksterne lenker ==
(en) Offisielt nettsted
Den ene synger, den andre ikke

Den ene synger, den andre ikke (originaltittel: L'une chante, l'autre pas) er en fransk film fra 1977 regissert og skrevet av Agnès Varda som omhandler to venninner (Valérie Mairesse og Thérèse Liotard) som begge deltar i den franske kvinnebevegelsen på 1970-tallet.


== Handling ==
Handlingen i Den ene synger, den andre ikke starter i Paris i 1962, mens det fremdeles var ulovlig å ta abort i Frankrike. 17 år gamle Pauline, som er i opposisjon til sin borgerlige familie, blir kastet ut hjemmefra etter å ha skaffet sin fem år eldre venninne Suzanne (som venter sitt tredje barn) penger til å dra til Sveits for å ta abort der. Men livene deres tar forskjellige retninger, og de møtes ikke igjen før ti år senere, under en pro-abort-demonstrasjon. I mellomtiden har Pauline, som nå kaller seg Pomme, blitt vokalist i Les Orchidées (Varda har selv skrevet tekstene til gruppen) og dessuten forelsket seg i en iraner. Forholdet viser seg å bli langt fra problemfritt. Suzanne – hun som ikke synger – driver et familieplanleggingssenter i Sør-Frankrike.


== Referanser ==


== Eksterne lenker ==
(en) Den ene synger, den andre ikke på Internet Movie Database 
(sv) Den ene synger, den andre ikke i Svensk Filmdatabas 
(da) Den ene synger, den andre ikke i Danmark Nationale Filminstitut 
(fr) Den ene synger, den andre ikke på Allociné 
(nl) Den ene synger, den andre ikke på MovieMeter 
(en) Den ene synger, den andre ikke på AllMovie 
(en) Den ene synger, den andre ikke på Turner Classic Movies 
(en) Den ene synger, den andre ikke på Rotten Tomatoes
Ängesån

Ängesån er en elv i Norrbottens län i Sverige. Det er den nest største sideelven til Kalixälven. Ängesån starter der Valtiojoki og Vettasjoki renner sammen omtrent 45 kilometer rett øst for Gällivare, og ender ved utløpet i Kalixälven ved Överkalix.Elva er laks- og sjøørretførende, og langs den nedere delen av elva er det lagt til rette med hytter og bålplasser. Her der det også lett atkomst fra veier i området. For å følge med på laksebestandens utvikling, kreves det at all avlivet laks merkes med gjelleplombe og rapporteres.


== Referanser ==
Presidentvalget i Ukraina 2014

Presidentvalget i Ukraina 2014 ble avholdt i Ukraina 25. mai 2014. Den partiløse forretningsmannen Petro Porosjenko oppnådde allerede i første valgomgang en oppslutning på 54,7 %. Han hadde dermed vunnet valget, og det ble ikke nødvendig med noen andre valgomgang. Julija Tymosjenko fikk en oppslutning på 12,81 %.


== Referanser ==
Lovens mann bærer sort kappe

Lovens mann bærer sort kappe (italiensk originaltittel: Il grande duello) er en spagettiwestern  fra 1972 regissert av Giancarlo Santi med Lee Van Cleef i hovedrollen.
Filmen var en internasjonal samproduksjon mellom Italia, Frankrike og Tyskland og ble dubbet til en rekke språk, blant annet engelsk.


== Handling ==
Philip Wermeer har stukket av fra fengsel, hvor han soner en dom for drapet på Ebenezer Saxon, som i sin tur antas å stå bak drapet på Wermeer's far. Wermeer blir forfulgt av rekke dusørjegere, som ønsker belønning på 3 000 dollar for å arrestere ham, sendt av Saxons tre sønner David, Eli og Adam. En sheriff ved navn Clayton arresterer Wermeer. Men dusørjegerne argumenterer for at Clayton er lensmann, og derfor kan han ikke motta dusør. De mener at han i stedet burde overlate Wermeer til dusørjegerne, slik at de kan motta dusøren. Konflikten utvikler seg til en skuddveksling. Wermeer hopper opp på en hest, og stikker av.


== Rolleliste ==
Lee Van Cleef: Sheriff Clayton
Alberto Dentice: Philipp Vermeer(som Peter O'Brien)
Jess Hahn: Peacock
Horst Frank: David Saxon
Klaus Grünberg: Adam Saxon
Antonio Casale: Hole(som Anthony Vernon)
Marc Mazza: Sheriff Eli Saxon
Dominique Darel: Elizabeth
Sandra Cardini: Anita
Gastone Pescucci: Borghese
Elvira Cortese: Madame Oro
Anna Maria Gherardi: Mrs. Saxon
Hans Terofal: Joe Barrel
Giorgio Trestini: Bull


== Andre titler ==
Engelsk: The Grand Duel, Storm Rider, The Big Showdown. Fransk: Le grand Duel. Tysk: Drei Vaterunser für vier Halunken.


== Referanser ==


== Eksterne lenker ==
(en) Lovens mann bærer sort kappe på Internet Movie Database 
(sv) Lovens mann bærer sort kappe i Svensk Filmdatabas 
(da) Lovens mann bærer sort kappe i Danmark Nationale Filminstitut 
(fr) Lovens mann bærer sort kappe på Allociné 
(nl) Lovens mann bærer sort kappe på MovieMeter 
(en) Lovens mann bærer sort kappe på AllMovie 
(en) Lovens mann bærer sort kappe på Turner Classic Movies 
(en) Lovens mann bærer sort kappe på Rotten Tomatoes
Luis Bacalov

Luis Enríquez Bacalov  (født 30. august 1933 i Buenos Aires, død 15. november 2017 i Roma) var en argentinsk-født italiensk komponist mest kjent for filmmusikk.
Han har to ganger blitt nominert til Oscar for beste originalmusikk, og vant én av gangene for Postmannen (Il Postino) i 1996.


== Filmografi (utvalg) ==
1964 Matteusevangeliet 
1972 Lovens mann bærer sort kappe
1980 Kvinnebyen
1994 Postmannen


== Referanser ==


== Eksterne lenker ==
(en) Luis Bacalov – kategori av bilder, video eller lyd på Commons 
(en) Luis Bacalov på Internet Movie Database 
(sv) Luis Bacalov i Svensk Filmdatabas 
(da) Luis Bacalov på Filmdatabasen 
(da) Luis Bacalov på Filmdatabasen 
(da) Luis Bacalov på Scope 
(fr) Luis Bacalov på Allociné 
(en) Luis Bacalov på AllMovie 
(en) Luis Bacalov hos The Movie Database
Gent–Wevelgem 2019

Gent–Wevelgem 2019 ble kjørt den 31. mars 2019.
Alexander Kristoff vant rittet.


== Lag og ryttere ==


== Resultater ==


== Referanser ==


== Eksterne lenker ==
Offisielt nettsted 
(en) Gent-Wevelgem 2019 – kategori av bilder, video eller lyd på Commons 
(en) Gent–Wevelgem 2019 - ProCyclingStats
E3 BinckBank Classic 2019

E3 BinckBank Classic 2019 ble kjørt den 29. mars 2019.
Zdeněk Štybar vant.


== Lag og ryttere ==


== Resultater ==


== Referanser ==


== Eksterne lenker ==
Offisielt nettsted 
(en) E3 Harelbeke 2019 – kategori av bilder, video eller lyd på Commons 
(en) E3 BinckBank Classic 2019 - ProCyclingStats
EM Radiation Research Trust

EM Radiation Research Trust er en organisasjon stiftet i 2003.
Organisasjonens formål er «å formidle fakta om elektromagnetisk stråling og helsepåvirkning til befolkningen og til media». Organisasjonen har bl.a. advart mot å etablere mobilantenner i nærheten av skoler.I organisasjonens rådgivende komité sitter følgende leger, forskere og fagpersoner:

Alvaro Augusto Almeida de Salles
Alfonso Balmori
Grahame Blackwell
Roger Coghill
Devra Davis
Ian Dring
Joe Foster
Susan Foster
Andrew Goldsworthy
Oleg Grigorjev
Jurij Grigorjev
Örjan Hallberg
Magda Havas
Mae-Wan Ho
Olle Johansson
Henry Lai
Lukas H. Margaritis
Lloyd Morgan
Mike J. O’Carroll
Gerd Oberfeld
Alasdair Philips
Camilla Rees
Nesrin Seyhan
Zamir P. Shalita
Barrie Trower
John Walker
Stelios A. Zinelis


== Referanser ==


== Eksterne lenker ==
Offisielt nettsted
Hjalmar Gjertz

Hjalmar Balduin Gjertz (født 13. mars 1823 i Christiania, død 25. mai 1902 i samme by) var en norsk jurist og embetsmann.


== Liv ==
Han var sønn av by- og rådstueskriver Peter Gjertz og Magdalene Elisabeth Hoff. Etter å ha blitt student i 1840 ble han cand. jur. i 1845 og var deretter sorenskriverfullmektig i sju år. Deretter ble han ansatt i Justisdepartementet, hvor han avanserte til byråsjef. I 1865 ble han utnevnt til sorenskriver i Numedal og Sandsvær. Han ble i denne stillingen helt til 1893.
Som sorenskriver hadde Gjertz bolig på Kongsberg, hvor han var medlem av bystyret i flere år. Han var representant for Kongsberg på Stortinget 1874–76. Han var også medlem av en kongelig kommisjon som skulle vurdere en revisjon av bergverksloven.


== Utmerkelser ==
Gjertz ble utnevnt til ridder av St. Olavs Orden i 1885.


== Referanser ==


== Litteratur ==
«Giertz, Hjalmar Balduin», i Olafsen, Arnet (1945). Våre sorenskrivere. Oslo. 


== Eksterne lenker ==
(no) Hjalmar Gjertz hos Norsk senter for forskningsdata
Jens Peter Andresen

Jens Peter Andresen (født 16. august 1818 i Christiania, død 1. mars 1871 i samme by) var en norsk advokat.


== Liv ==
Han var sønn av grosserer Nicolai Andresen og Engel Johanne Christiane Reichborn, og bror av sølvverksdirektør Carl Ferdinand Andresen og fabrikkeier Johan Henrik Andresen. Etter å ha blitt student i 1836 ble han cand. jur. i 1840, og fikk autorisasjon som overrettssakfører i 1848. Fra 1858 var han høyesterettsadvokat.
Andresen var hovedmannen bak opprettelsen av Den norske Sagførerforening i 1861, og var formann i foreningen til sin død. Han var også hovedmannen bak utgivelsen av Ugeblad for Lovkyndighed, som utkom fra 1861.


== Litteratur ==
Halvorsen, J.B. (1885). Norsk Forfatter-Lexikon 1814-1880. Kristiania: Den Norske Forlagsforening.
Ri ensom

Ri ensom (originaltittel: La Ride Lonesome) er en amerikansk westernfilm fra 1959 regissert av Budd Boetticher med Randolph Scott, Karen Steele, Pernell Roberts, Lee Van Cleef, og James Coburn i hovedrollene.


== Handling ==
Dusørjeger Ben Brigade finner Billy John, og planlegger å ta med Billy til byen Santa Cruz, hvor Billy er etterlyst for drap. Men Charlie, en av Billys gjeng, skyter mot Brigade. Dusørjegeren advarer om at han kommer til å drepe Billy med mindre Charlie lar være.
Billy instruerer deretter Charlie om å varsle broren Frank, en beryktet lovløs, om at han har blitt pågrepet av Brigade. Denne fredløse broren ønsker å ta dem igjen, for å få et oppgjør med dusørjegeren.


== Medvirkende ==
Randolph Scott - Ben Brigade
Karen Steele - Mrs. Carrie Lane
Pernell Roberts - Sam Boone
James Best - Billy John
Lee Van Cleef - Frank
James Coburn - Whit


== Referanser ==


== Eksterne lenker ==
(en) Ri ensom på Internet Movie Database 
(sv) Ri ensom i Svensk Filmdatabas 
(fr) Ri ensom på Allociné 
(nl) Ri ensom på MovieMeter 
(en) Ri ensom på AllMovie 
(en) Ri ensom på Turner Classic Movies 
(en) Ri ensom på Rotten Tomatoes
Edith Wilson

Edith Wilson (født Bolling 15. oktober 1872, død 28. desember 1961), var president Woodrow Wilsons andre hustru og First Lady i USA fra 1915 til 1921. Hun var selv enke, og giftet seg med enkemannen Wilson i desember 1915, i hans første periode som president.

President Wilson ble rammet av et alvorlig hjerteslag 2. oktober 1919. Edith Wilson begynte å gjennomgå alle statsanliggende og avgjorde hva som var viktig nok for å bringe videre til presidenten. Presidentens tilstand ble holdt skjulte for offentligheten og ingen fikk treffe ham personlig. Han klarte så vidt å signere de dokumentene som ble lagt fremfor ham. Ved å gjøre dette, styrte hun faktisk den utøvende makt i USA, resten av presidentperioden, til mars 1921. Denne funksjonen utøvde hun sammen med presidentens sekretær Joseph P. Tumulty og legen Cary T. Grayson. Legen Grayson kom med vage forklaringer på presidents lange sykefravær blant annet «fordøyelsesbesvær».


== Referanser ==
Drabantgarden

Drabantgarden ble opprettet 6. februar 1571 av kong Frederik II av Danmark som en livgarde. Drabantgarden var kongens livvakt i krig og fred.
Den bestod av 50 mann og én fører – alle offiserer fra hæren. Disse hadde flere privilegier, blant annet hadde de intet forbrutt hvis de i ærlig kamp, etter forlik hadde vært forsøkt, slo en mann ihjel.
I 1666 ble Drabantgarden innlemmet i Hæren og i 1685 uyvidet til 6 kompanier. Hovedparten av gardens personnel falt i slaget ved byen Gadebusch i Tyskland under den store nordiske krig.
Kong Christian VI benyttet Drabantgarden som slottsvakt, men derutover hadde garden også vakttjeneste ved Høyesterett.
Drabantenes våpen var fra starten hellebard, med spyd, økse og hake kalt partisan. I 1703 ble gardens bevæpning endret til flintegeværer.
Gardens musikkinstrumenter bestod av pauker og signaltrommer, og deres oppgave var å ledsage kongen på hans reiser, delta i hoffester med underholdning for kongen og hans gjester, hvor de også spilte andre instrumenter. Eksempelvis gikk garden i spissen for kong Christian IVs kroningsopptog med fanfarehorn, pauker, trommer og fløyter.
I august 1763 ble Drabantgarden oppløst likesom Grenaderkorpset og innlemmet i Den Kongelige Livgarde. Medlemmene forsatte som offiserer i andre hærenheter, men frem til 1848 ble det fortsatt utstasjonert drabantvakter ved særlige høytidlige anledninger i kongehuset.
I dag anvendes navnet Drabantgarden av Hillerød Bygarde, som ble opprettet i 400-året for gardens opprettelse 1971.


== Eksterne lenker ==
Drabantgardens hjemmeside
Øvre Rendalens Sparebank

Øvre Rendalens Sparebank var en sparebank i daværende Øvre Rendal kommune i Innlandet. Banken ble opprettet i 1895 på initaitiv fra kommunestyret,  og startet sin virksomhet i 1897. Den første styreformannen var tidligere ordfører, gårdbruker Erik Simensen Høye. Banken hadde lokaler på Bergset.
Banken skiftet etterhvert navn til Øvre Rendalen Sparebank, og fusjonerte i 1966 med Ytre Rendalens sparebank, Stor-Elvdal Sparebank og Aamot Sparebank til Østerdalen Sparebank.


== Referanser ==
Driedaagse Brugge-De Panne 2019

Driedaagse Brugge-De Panne 2019 ble kjørt den 27. mars 2019.
Dylan Groenewegen vant rittet.


== Lag og ryttere ==


== Resultater ==


== Referanser ==


== Eksterne lenker ==
Offisielt nettsted 
(en) Driedaagse van De Panne-Koksijde 2019 – kategori av bilder, video eller lyd på Commons 
(en) Driedaagse Brugge-De Panne 2019 - ProCyclingStats
Dulting

Dulting (fra engelsk nudging) er innen atferdsvitenskap små tiltak som har som mål å påvirke folks handlinger i ønsket retning uten bruk av tvang, straff eller økonomisk belønning. Dulting baserer seg på innsikter fra beslutningspsykologi som viser at måten valgalternativene blir presentert på har stor innvirkning på hvilken beslutningen vi tar. Dulting benyttes gjerne for å oppmuntre flere til å velge de sunneste, miljøvennligste eller mer økonomisk langsiktige alternativene. For å regnes som et dult må tiltaket være enkelt, ikke innebære tvang, og nærmest kostnadsfritt å omgå.
Forskjellige typer dult: 

Mest gunstige alternativ gjøres til standardvalg (default).
Sosial heuristikk vise at andre personer har valgt det gunstigste valget (for eksempel opplyse at "ni av ti har betalt skatten i tide" øker andelen som betaler innen en frist.)
Fremheve de samfunnsmessig gunstigste valgalternativene i valgsituasjonen.Dulting ble særlig gjort kjent gjennom økonomen Richard Thaler og juristen Cass Sunsteins bok Nudge. Disse har satt inn bruk av dulting i politisk program for «libertariansk paternalisme», som går ut å at myndighetene aktivt skal legge forholdene til rette slik at enkeltpersoner lettere blir i stand til å foreta de valgene de selv ville sett seg best tjent med om de hadde hatt tid til å sette seg inn i valgenes konsekvenser.
Et dult, slik vi vil bruke begrepet, er ethvert aspekt av valgarkitekturen som endrer folks atferd på en forutsigbar måte uten å forby noen valgmulighetene eller og som heller ikke vesentlig endrer valgenes økonomiske insentiv. For å regnes som et dult, må intervensjonen være enkel og billig å unngå. Dult er ikke pålegg. Å plassere frukt i synshøyde regnes som et dult. Å forby usunn mat er det ikke.


== Nyere forskning ==
Hilde Mobekk, stipendiat ved Institutt for atferdsvitenskap på Oslomet – storbyuniversitetet, har undersøkt hvordan dulting kan føre til bedre helseatferd. I forbindelse med sin doktorgrad har hun avdekket at dulting kan føre til blant annet økt bruk av håndsprit på sykehus. En slik økning kan være med på å redusere antall sykehusinfeksjonen. Ifølge Folkehelseinstituttet rammes hver tyvende pasient av sykehusinfeksjon, som i verste tilfelle kan ende med døden.


== Referanser ==


== Eksterne lenker ==
Skal vi dulte?


== Litteratur ==
Richard H. Thaler, Cass R. Sunstein Nudge: Improving Decisions about Health, Wealth, and Happiness (2008).
Hilde, Mobekk, Knut I. Karevold, Huy Tran & Kjersti Stjernen - Fish versus Meat - Nudging the Healthier Choice of Food in Hotel Lunch Buffets (2018).
Hevneren (film)

Hevneren  (originaltittel: The Bravados) er en amerikansk westernfilm fra 1958 regissert av Henry King etter en roman av Frank O'Rourke.


== Handling ==
Jim Douglass er en ranch-eier som forfølger fire kjeltringer som han tror har drept hans kone seks måneder tidligere. Han rir inn i Rio Arriba, hvor disse fire mennene, Alfonso Parral, Bill Zachary, Ed Taylor og Lujan sitter i fengsel og venter på henrettelse for et annet mord. Sheriff Eloy Sanchez (spilt av Herbert Rudley) tillater at Douglass kan snakke med de kriminelle. I byen møter Douglass tilfeldigvis Josefa Velarde (spilt av Joan Collins) som han møtte og ble forelsket i nesten fem år tidligere i New Orleans. Hun har passet gården etter hennes avdøde far, og har aldri giftet seg. 
Douglass avslører at han giftet seg, nå er enkemann, og at han har en datter. Josefa får senere vite sannheten om hvordan Douglass sin kone egentlig døde. Simms, en bøddel, ankommer. Han venter til byfolket er til gudstjeneste i kirken. Men når han later som han undersøker de kriminelle mennenes høyde og vekt, stikker han lensmannen i ryggen. Men lensmannen klarer å skyte ham, men de innsatte flykter og tar en ung kvinne som heter Emma som gissel. De lovløse er bekymret for at Douglass kommer til å følge etter dem, og Parral får i oppgave å ta Douglass i bakhold. Men Douglass overmanner ham og viser ham et fotografi av sin kone, men Parral sier at han aldri har sett kvinnen før. Douglass dreper ham, og legger deretter ut etter de tre andre kriminelle. 


== Medvirkende ==
Gregory Peck - Jim Douglas
Joan Collins - Josefa Velarde
Stephen Boyd - Bill Zachary
Albert Salmi - Ed Taylor
Henry Silva - Lujan
Kathleen Gallant - Emma Steimmetz
Barry Coe - Tom
George Voskovec - Gus Steinmetz
Herbert Rudley - Sheriff Eloy Sanchez
Lee Van Cleef - Alfonso Parral
Andrew Duggan - Padre
Ken Scott - Primo, Deputy Sheriff
Gene Evans - Butler
Joe DeRita - Simms
Jason Wingreen - Nichols
Ada Carrasco - Mrs. Parral


== Referanser ==


== Eksterne lenker ==
(en) Hevneren på Internet Movie Database 
(no) Hevneren hos Filmfront 
(sv) Hevneren i Svensk Filmdatabas 
(da) Hevneren i Danmark Nationale Filminstitut 
(fr) Hevneren på Allociné 
(nl) Hevneren på MovieMeter 
(en) Hevneren på AllMovie 
(en) Hevneren på Turner Classic Movies 
(en) Hevneren på Rotten Tomatoes
Kompisser

Kompisser (orig. Pardners) er en amerikansk western-komedie fra 1956, med Jerry Lewis og Dean Martin i hovedrollene.
Filmen ble regissert av Norman Taurog. Den var en parodi på amerikanske westerns, og inneholder også en rekke sangnumre.


== Handling ==
En natt i 1931 angriper Sam Hollis og en maskert gjeng K Ranch, hvor eier Wade Kingsley og partner Slim Mosley modig forsvarer eiendommen deres. Men Matilda Kingsley og spedbarnssønnen Wade Jr. returnerte tidligere østover til New York, hennes hjemby. Wade og Slim blir myrdet, men lover før de dør at sønnene deres en dag kommer til å hevne dem. 25 år senere i 1956 får den velstående Matilda besøk av niesen Carol og en cowboy ved navn Slim Mosley, Jr. som har kommet til New York City for å konkurrere i en rodeo. De har også til hensikt å bruke Slims inntekter til å kjøpe en kostbar okse kalt Cuddles, og ta den med tilbake vestover.
Men Wade Jr. dukker også opp ved rodeoen, hvor hans forstyrrelser koster Slim første-premien under konkurransen. For å gjøre det godt igjen, kjøper Wade oksen til Slim, og reiser sammen med dem vestover med tog. Men Wade blir værende i området, og ender med å bli valgt til sheriff - og møter også den søte unge kvinnen Dolly Riley. Men ranch-medarbeider Pete Rio arbeider i all hemmelighet sammen med bank-mannen Dan Hollis, som er like korrupt som faren hans var. Dan ønsker å ta kontroll over hele K Ranch, slik at han kan selge hele dette området til myndighetene - som ønsker å bygge en demning.


== Rolleliste ==
Dean Martin - Slim Mosely / Slim, Jr.
Jerry Lewis - Wade Kingsley / Wade, Jr.
Agnes Moorehead - Matilda Kingsley
Lori Nelson - Carol
Jeff Morrow - Rio
John Baragrey - Dan and Sam Hollis
Jackie Loughery - Dolly
Milton Frome - the Butler
Lon Chaney, Jr. - Whitey
Lee Van Cleef - Gus
Jack Elam - Pete
Bob Steele - Shorty
Emory Parnell - oberst Hart


== Referanser ==


== Eksterne lenker ==
(en) Kompisser på Internet Movie Database 
(no) Kompisser hos Filmfront 
(sv) Kompisser i Svensk Filmdatabas 
(fr) Kompisser på Allociné 
(nl) Kompisser på MovieMeter 
(en) Kompisser på AllMovie 
(en) Kompisser på Turner Classic Movies 
(en) Kompisser på Rotten Tomatoes 
(en) Kompisser på Box Office Mojo